Долбоор

**КЫРГЫЗ РЕСПУБЛИКАСЫНЫН МИНИСТРЛЕР КАБИНЕТИНИН ТОКТОМУ**

**Кыргыз Республикасынын Ɵкмɵтүнүн 2016-жылдын**

**30-сентябрындагы № 521 «Жардыруу иштериндеги коопсуздук эрежелерин бекитүү жɵнүндɵ» токтомуна ɵзгɵртүү киргизүү тууралуу**

Тоо-кен өндүрүшү ишканалары үчүн ачык тоо-кенин иштетүүдө жардыруу иштерин жүргүзүүгɵ коюлган чектɵɵнү алуу жана жакынкы дүрмɵттɵн тыюу салынган зонанын ɵлчɵмүн кыскартууга уруксат берүү максатында, «Кыргыз Республикасынын Министрлер Кабинети жөнүндө» Кыргыз Республикасынын Конституциялык Мыйзамынын 13- жана 17-беренелерине ылайык, Кыргыз Республикасынын Министрлер Кабинети токтом кылат:

1. Кыргыз Республикасынын Ɵкмɵтүнүн 2016-жылдын   
30-сентябрындагы № 521 «Жардыруу иштериндеги коопсуздук эрежелерин бекитүү жɵнүндɵ» токтомуна тɵмɵнкүдɵй ɵзгɵртүү киргизилсин:

Жардыруу иштериндеги коопсуздук эрежелерине тɵмɵнкүдɵй ɵзгɵртүү киргизилсин:

- 161-пункттун тɵртүнчү абзацы тɵмɵнкүдɵй мазмундагы экинчи сүйлɵм менен толукталсын:

«Жакынкы дүрмɵттɵн тыюу салынган зонанын ɵлчɵмү заряддарды козгоо үчүн электр кубатына ээ болбогон же электрондук тутумдарды колдонгон жана дүрмөттөлүүчү полигондун (блоктун) аймагындагы тоо-кен иштеринин коопсуздугун камсыз кылуу боюнча ишкана тарабынан   
иш-чаралар иштелип чыккан учурда 8 метрге чейин кыскартылышы мүмкүн».

2. Ушул токтом расмий жарыялангандан күндɵн он күн ɵткɵндɵн кийин күчүнɵ кирет.

**Министрлер Кабинетинин**

**Төрагасы — Президенттин**

**Администрациясынын Жетекчиси А.У. Жапаров**